Merkezê  Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkereyîyêke daye û nê  pare kerdî:
''Çarçeweya Hemleya Şorişgêre ya Şehîd Bager û Şehîdê Ronya de hêzanê ma vera artêşa tirke çalakîyî viraştî. Na çerçewe de;
22ê gulane de warê Tepê Xwedê yê Avaşînî de îşxalkerî ameyî pirodayene. Çalakîyanê suîqestî de 2 leşkerî ameyî kiştene.
Eynî roje hêzanê ma yê YJA Starî Qilê Lêlîkanî yê Xakurkê de îşxalkerî hedef girewtî. Çalakîye de mewzîyêk bi tememî ame îmhakerdene û 4 leşkerî ameyî kiştene. Badê çalakîye herême ameye bombardûmankerdene. Hêrişî de baxçeyanê şarê herême de ziraro madî ame meydan.
23ê gulane de Çelê ya Colemêrgî de îşxalkerê ke Qilê Şehîd Bagerî de ameybî cakerdene ameyî pirodayene. Çalakîya ke mewzî û stargehê dişmenî bitesîr ameyî pirodayene de hûmara merde û birîndaran ê dişmenî safî nêbîye.
23ê gulane de teyarayanê şerî yê dewleta tirke vera Herêmanê Pawitişî yê Medya hêriş hewayî kerd. Dewê Îzanke û Gire yê Garê, warê Sininê yê Xakurkê, warê Kanisarkê, Şikefta Birindara û Kurojanro yê Zapî û Qilê Colemêrgî yê Metîna ser o bombayî ameyî varnayene. Nê hêrişan de vînîbîyayeyê ma çîn ê.''
